PATVIRTINTA

Mostiškių pagrindinės mokyklos direktoriaus

2014 m. rugsėjo 2 d.

įsakymu Nr. V- 119 (1.3.)

**MOKINIŲ PAŽANGOS IR PASIEKIMŲ VERTINIMO TVARKOS APRAŠAS**

**I. BENDROSIOS NUOSTATOS**

1. Mostiškių pagrindinės mokyklos mokinių pažangos ir pasiekimų vertinimo tvarka

reglamentuoja mokinių mokymosi pasiekimų ir pažangos vertinimą, įsivertinimą, kontrolinių darbų

krūvį, tėvų apie mokinių mokymosi sėkmingumą ir pažangą, informavimą.

2. Tvarkoje aptariami vertinimo tikslai ir uždaviniai, nuostatos ir principai, vertinimas ugdymo

procese ir baigus programą.

**II. VERTINIMO TIKSLAI IR UŽDAVINIAI**

3. Vertinimo tikslas — padėti mokiniui mokytis; apibendrinti mokymosi pasiekimus ir

pažangą; nustatyti mokytojo ir mokyklos darbo sėkmę ir tuo remiantis priimti pagrįstus sprendimus.

4. Vertinimo uždaviniai:

4.1. Padėti mokiniui pažinti save, suprasti mokymosi stipriąsias ir silpnąsias puses, įsivertinti

savo pasiekimų rezultatus, rinktis jam tinkamus mokymosi būdus bei planuoti tolesnę pažangą.

4.2. Padėti mokytojui įžvelgti mokinio mokymosi galimybes, nustatyti spragas, diferencijuoti ir

individualizuoti darbą, parinkti ugdymo turinį ir metodus.

4.3. Suteikti tėvams (globėjams, rūpintojams) informaciją apie vaiko mokymąsi.

4.4. Suteikti mokinių poreikius atliepiančią pagalbą.

**III. VERTINIMAS UGDYMO PROCESE**

5. Pradinio ugdymo pakopoje vertinama individuali mokinio pažanga – idiografinis vertinimas.

Įvertinami mokinio dabartiniai pasiekimai, lyginant su ansktesniaisiais. Šio vertinimo tikslas –

padėti mokiniui mokytis, pažinti ir įsivertinti save, kelti mokinių mokymosi motyvaciją. Mokiniai,

mokytojo padedami, aptaria numatomus mokymosi pasiekimus, kriterijus, nagrinėja vertinimo

informaciją. Mokosi vertinti ir įsivertinti savo pasiekimus ir padarytą pažangą.

6. Pagrindinio ugdymo pakopoje mokomųjų dalykų pasiekimai vertinami pažymiu.

Dorinio ugdymo, specialiosios medicininės fizinio pajėgumo grupės mokinių pasiekimai vertinami

“įskaityta” arba “neįskaityta”.

7. Pasiekimai vertinami 10 balų sistema: 10 – puikiai, 9 – labai gerai, 8 – gerai, 7 –pakankamai gerai,

6 – patenkinamai, 5 – pakankamai patenkinamai, 4 – silpnai, 3 – blogai, 2 – labai blogai, 1 – nieko

neatsakė, neatliko užduoties.

8. Mokytojas vertinimo kriterijus, formas ir metodus pateikia ir derina su mokiniais per

pirmąją savo dalyko pamoką rugsėjo mėnesį.

9. Vertinimą ugdymo procese sudaro vienas kitą papildantys sąlygojantis vertinimai:

9.1 diagnostinis;

9.2. formuojamasis;

9.3. apibendrinamasis.

10. Diagnostinis vertinimas – tai vertinimas, kuriuo naudojamasi siekiant išsiaiškinti mokinio

pasiekimus ir padarytą pažangą baigus dalyko programos temą, skyrių, dalį. Šis vertinimas remiasi

kontrolinių darbų, apklausos žodžiu, sukauptos informacijos apie mokinio mokymosi pasiekimus ir

pažangą rezultatais. Diagnostinis vertinimas naudojamas išsiaiškinti, su kokiomis savitomis

problemomis susiduria mokinys, taip pat planuoti tolesnę pažangą.

11. Formuojamasis vertinimas — tai nuolatinis mokinio vertinimas stebint jo individualų, grupinį darbą

įvairiose situacijose, individualiai aptariant jo mokymosi sėkmingumą, daromą pažangą.

12. Apibendrintas (kaupiamasis) pažymys rašomas už šias mokinio veiklas:

12.1. apklausą raštu;

12.2. apklausą žodžiu;

12.3. namų darbus;

12.4. darbą pamokoje (individualų darbą, darbą grupėse);

12.5. savarankišką darbą;

12.6. klausymo įgūdžius;

12.7. skaitymo įgūdžius;

13. Rugsėjo mėnesį naujai į mokyklą atvykusiems mokiniams skirtas adaptacijai ir mokiniai

nepatenkinamais pažymiais nevertinami. Atėjusiems iš kitų mokyklų mokiniams viduryje mokslo

metų skiriamas 2 savaičių adaptacinis laikotarpis.

14. Mokinių mokymosi pasiekimų vertinimo formos, už kurias rašomas pažymys:

14.1. Kontrolinis darbas:

14.1. darbas rašomas daugiau nei 30 min., išėjus temą ar skyrių.